Greek Legal Document

Category: 224

Content:
16. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 86 της 12 Μαΐου/13 Ιουν. 1960 (ΦΕΚ Α΄ 80) Περί χορηγήσεως μηνιαίου ειδικού επιδόματος εις τους Διδασκάλους Ελληνικής Γλώσσης Μουσουλμανικών Σχολείων. Εκυρώθη δια του άρθρ. 36 Ν.Δ. 4242/1962 (τόμ. 2Α σελ. 384,33). Λαβόν υπ’ όψει: 1)Πρότασιν των επί των Εξωτερικών και Παιδείας κ.κ. Υπουργών περί οικονομικής ενισχύσεως των Ελλήνων διδασκάλων της Ελληνικής Γλώσσης εις τα Πομακικά και Μουσουλμανικά Σχολεία της Θράκης λόγω των εξαιρετικώς δυσμενών όρων εργασίας των διδασκάλων τούτων. 2)Ότι η οικονομική ενίσχυσις των ανωτέρω διδασκάλων εκρίθη ως μέτρον αναγκαίον προς προσέλκυσιν εις τα σχολεία ταύτα δημοδιδασκάλων με ευδόκιμον προϋπηρεσίαν, ώστε ν’ αποφεύγηται η εις την νευραλγικήν ταύτην περιοχήν της χώρας τοποθέτησις νεοδιοριζομένων και αγνώστου αποδόσεως διδασκάλων και Σελ. 284(ζ) Τεύχος 753-Σελ. 106 3)Σχετικήν εισήγησιν του επί των Οικονομικών κ. Υπουργού, αποφασίζει: Την από 1 Ιαν. 1960 χορήγησιν μηνιαίου ειδικού επιδόματος εις τους Έλληνας διδασκάλους της Ελληνικής Γλώσσης των Πομακικών και Μουσουλμανικών Σχολείων της Θράκης ως ακολούθως: Δια τους υπηρετούντας εις σχολεία λειτουργούντα εις πόλεις πληθυσμού άνω των 5.000 κατοίκων ως και εις χωρία κείμενα εντός ακτίνος 5 χιλιομέτρων από των πόλεων τούτων εις δραχ. 250. Δια τους υπηρετούντας εις τα λοιπά Σχολεία εις δραχ. 500. Εκδόσαν προς τούτο την υπ’ αριθ. 86 παρούσαν πράξίν του κυρωθησομένην νομοθετικώς μερίμνη του κ. Υπουργού επί των Οικονομικών. 32.Γ.ι.15-16 Μειονοτικά Σχολεία